Shahzad, Silvia, poslankyňa NR SR (2016-09-14):
Ďakujem. Vážené kolegyne, vážení kolegovia, chcela by som povedať, že naším zámerom v tomto zákone bolo predovšetkým, aby sme si začali viacej všímať tie skupiny obyvateľov, ktoré, ktoré sú v podstate pozitívnym príkladom mnohých vecí, ako napr. opatrovatelia a osobní asistenti, ktorí, ktorí často sú, sú ako keby v tej skupine osôb, poberateľov rôznych foriem dávok, ale pritom to nie je pravda, pretože tieto osoby vykonávajú naozaj veľmi náročnú činnosť v prospech nás všetkých, a to, že sa starajú o iné osoby, ktoré sú na pomoc odkázané. Napriek tomu tieto osoby sú neustále zvýhodňované a ohrozované chudobou. Často sú, často sú, teda sú postihované v prvom rade ekonomicky. Tieto dve skupiny, ktoré som, som povedala, by som chcela trošku viacej rozobrať. Opatrovatelia sa do situácie dostávajú v podstate nedobrovoľne, ale napriek tomu znášajú tento svoj údel veľmi statočne, postavia sa k tomu naozaj čelom a obetavo sa starajú o svojich blízkych, či už deti, alebo, alebo svojich rodičov, a obetujú, obetujú naozaj veľakrát celý svoj život pre tých svojich najbližších. No oni sami sa často práve vďaka tejto situácii dostávajú do nepriaznivej životnej situácie, pretože, pretože ich príjem je zväčša len v podobe opatrovateľského príspevku a tým pádom majú v rámci sociálneho poistenia nárok na jedine dôchodkové poistenie po dobu 12 rokov. Taký je súčasný stav. Nie je tam nič o nemocenskom poistení, čo v prípade, ak naozaj aj tieto osoby sú, sú, ochorejú nejak či, či krátkodobo, alebo nejako vážne. A takisto sa nemyslí na situáciu, kedy, kedy tieto osoby prestanú vykonávať opatrovateľskú činnosť, po mnohých a mnohých rokoch, napr. z dôvodu straty svojho blízkeho, a teda okrem tejto straty sa ešte musia vyrovnávať s krutou realitou, že v podstate hneď na druhý deň po, po skončení poberania opatrovateľského príspevku musia nastúpiť do práce, pretože nemajú nárok na dávky v nezamestnanosti. Podobnou skupinou ľudí sú aj osobní asistenti. Osobní asistenti sú takým nejakým možno hybridom všetkých možných stavov a v podstate veľakrát aj majú problém ľudia na Sociálnej poisťovni ich niekam zaradiť. Osobní asistenti sú platení z príspevkov na kompenzáciu, čo je v podstate nejaká dávka pomoci. V prípade príjmu osobných asistentov je však táto dávka zdaňovaná, to znamená, že, že oni z tejto dávky vlastne platia dane. S dôchodkovým alebo s akýmkoľvek poistením je to veľmi podobné ako pri opatrovateľoch, to znamená, že títo ľudia napriek tomu, že vykonávajú takúto činnosť pre iné osoby a je to z ich pohľadu práca, nemajú, majú len dôchodkové poistenie po dobu tých 12 rokov, a to v prípade, teda ak túto osobnú asistenciu vykonávajú, že je to len ich jediný príjem a vykonávajú osobnú asistenciu nad 140 hodín a nemajú možnosť, resp. majú možnosť sa poistiť len v rámci balíka poistenia, čo je v podstate neúnosná dávka, a ide o duplicitné platenie dôchodkového poistenia. Títo ľudia naozaj nie sú chránení ani voči chorobe, ani v prípade, že zrazu túto asistenciu vykonávať nemôžu a potrebujú sa nejako na prechodné obdobie zabezpečiť. Chcela by som uviesť možno aj nejaké príklady. Myslím si, že momentálne taký môj, pre mňa asi najcitlivejší prípad bude, keď moja osobná asistentka, ktorá je práve v tejto chvíli tehotná, bude tu podobne ako pani Nicholsonová chodiť až do posledného dňa do práce, ale nie preto, že proste sa tu potrebuje ukazovať, ale preto, že nemá nárok na materské. Práve z dôvodu, že nemá možnosť platiť si nemocenské poistenie. Takisto som sa stretla s niekoľkými prípadmi, kedy osobnú asistenciu vykonávali matky. Matky, pretože osobná asistencia je práve veľmi dobrý spôsob získavania nejakého dodatočného príjmu pre ľudí, ktorí potrebujú mať flexibilnú prácu, a osobná asistencia takou je. Lenže, žiaľ, pokiaľ si matky nemôžu platiť nemocenské poistenie a nie sú poistené v prípade choroby, v prípade choroby svojich detí, ak im tie deti ochorejú, ostávajú na nejakú dobu bez príjmu. A to sa stalo v niekoľkých prípadoch tak, že vlastné dieťa tejto matke, ktorá sa stará o iné osoby, cudzie osoby, ochorelo veľmi vážne a musela prestať vykonávať osobnú asistenciu na niekoľko mesiacov. Sú to veľmi kruté situácie pre týchto ľudí. A do ťažkej situácie už sa nedostávajú len tí samotní ľudia so zdravotným postihnutím, ktorí strácajú asistenta, ale aj tí samotní asistenti. Preto by sme veľmi privítali, keby aspoň touto formou, ja viem, že je to veľmi malý krok a napríklad v prípade opatrovateľov je toto nedostatočné, nepostačujúce, pretože ich príjem je strašne nízky, a ak by si oni ešte z tohto nízkeho príjmu mali platiť poistenie, znovu to zasahuje ich rodinný rozpočet. Napriek tomu by bolo veľmi fajn, keby, keby oni aspoň mali ten nástroj a mohli sa oni sami pričiniť k tomu, že myslia na svoju budúcnosť. Ja verím tomu, že, že sa nájdu aj iné spôsoby, ako týmto skupinám ľudí pomôcť. Ale opätovne prosím, toto je aspoň malý krok, kedy títo ľudia sami si budú platiť poistenie, a následne v prípade, že ho budú potrebovať, ho budú môcť využiť. Ja len pripomínam, že sociálne poistenie je v celom balíčku v hodnote, teda pokiaľ by si ho mali platiť ako kompletné poistenie, tak je to zhruba suma okolo 150 eur, pokiaľ by si chceli platiť poistenie v nezamestnanosti, samostatne, tak je to suma asi 8 eur. Je to obrovský rozdiel. Pokiaľ by si chceli platiť nemocenské poistenie samostatne, je to vo výške 19 eur mesačne. A ja preto apelujem, dajme im túto možnosť, aby sa mohli rozhodnúť. Ďakujem.